CELEX: 32008R0725
Language: ro
Date: 2008-07-24 00:00:00
Title: Regulamentul (CE) nr. 725/2008 al Comisiei din 24 iulie 2008 privind clasificarea anumitor mărfuri în Nomenclatura combinată

26.7.2008   
            
            
               RO
            
            
               Jurnalul Oficial al Uniunii Europene
            
            
               L 198/32
            
         
      REGULAMENTUL (CE) NR. 725/2008 AL COMISIEI
   
   din 24 iulie 2008
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               În scopul asigurării aplicării uniforme a Nomenclaturii combinate anexate la Regulamentul (CEE) nr. 2658/87, este necesar să se adopte dispoziții privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale de interpretare a Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin reglementări comunitare specifice, în vederea aplicării unor măsuri tarifare sau de altă natură privind comerțul cu mărfuri.
            
         
               (3)
            
            
               În temeiul regulilor generale menționate anterior, mărfurile descrise în coloana 1 a tabelului din anexă trebuie clasificate la codul NC indicat în coloana 2, în conformitate cu motivele care figurează în coloana 3 a tabelului menționat.
            
         
               (4)
            
            
               Este indicat să se prevadă posibilitatea invocării în continuare de către titular, pentru o perioadă de trei luni, a informațiilor tarifare obligatorii care sunt furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu prezentul regulament, în conformitate cu articolul 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii, furnizate de autoritățile vamale ale statelor membre, care nu sunt în conformitate cu dispozițiile prezentului regulament, pot fi invocate în continuare, în conformitate cu dispozițiile articolului 12 alineatul (6) din Regulamentul (CEE) nr. 2913/92, pe o perioada de trei luni.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iulie 2008.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament modificat ultima dată prin Regulamentul (CE) nr. 360/2008 al Comisiei (JO L 111, 23.4.2008, p. 9).
   
      (2)  JO L 302, 19.10.1992, p. 1. Regulament modificat ultima dată prin Regulamentul (CE) nr. 1791/2006 al Consiliului (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Produs compus din (% din greutate):
                              
                                          Caș
                                       
                                       
                                          32,4
                                       
                                    
                                          Lapte degresat
                                       
                                       
                                          32,9
                                       
                                    
                                          Smântână (33,5 % grăsime)
                                       
                                       
                                          12,4
                                       
                                    
                                          Zahăr
                                       
                                       
                                          4,5
                                       
                                    Produsul mai conține un preparat pe bază de fructe, zer, stabilizator și fermenți de iaurt.
                              Conținutul de grăsime reprezintă 4,3 % din greutate.
                              Produsul este de culoare roșie deschisă și are aspectul brânzei proaspete. În produs sunt vizibile fragmente din preparatul pe bază de fructe.
                              Produsul este prezentat în recipiente de 150 g.
                           
                        
               
                  0406 10 20
               
               
                  Clasificarea e determinată pe baza regulilor generale 1 și 6 de interpretare a NC, textului codurilor NC 0406, 0406 10 și 0406 10 20.
                  Produsul conține produse lactate în proporție de peste 70 % din greutate, dintre care cașul este cel care-i conferă caracterul esențial. Drept urmare, produsul păstrează caracteristicile brânzei proaspete și ale cașului.
                  Din acest motiv, produsul trebuie încadrat la poziția 0406.
               
            
                  
                              2.
                           
                           
                              Produs compus din (% din greutate):
                              
                                          Caș
                                       
                                       
                                          41,7
                                       
                                    
                                          Iaurt din lapte degresat
                                       
                                       
                                          29,7
                                       
                                    
                                          Preparat pe bază de fructe
                                       
                                       
                                          20
                                       
                                    
                                          Sirop de fructoză
                                       
                                       
                                          5
                                       
                                    
                                          Concentrat proteic
                                       
                                       
                                          2
                                       
                                    
                                          Agent de îngroșare
                                       
                                       
                                          0,9
                                       
                                    
                                          Smântână
                                       
                                       
                                          0,7
                                       
                                    Conținutul de grăsime reprezintă 0,4 % din greutate.
                              Produsul este alcătuit din două straturi: deasupra, substanța albă care conține cașul și, dedesubt, preparatul pe bază de fructe. Substanța de deasupra are aspectul brânzei proaspete.
                              Produsul este prezentat în recipiente de 150 g.
                           
                        
               
                  0406 10 20
               
               
                  Clasificarea e determinată pe baza regulilor generale 1 și 6 de interpretare a NC, textului codurilor NC 0406, 0406 10 și 0406 10 20.
                  Produsul conține produse lactate în proporție de peste 70 % din greutate, dintre care cașul este cel care-i conferă caracterul esențial. Drept urmare, produsul păstrează caracteristicile brânzei proaspete și ale cașului.
                  Din acest motiv, produsul trebuie încadrat la poziția 0406.